open-index/open-wikipedia-markdown huggingface dataset:
Ντάστι Ρόουντς

Ο **Βίρτζιλ Ράιλι Ράνελς Jr.** (*Virgil Riley Runnels, Jr.*, 11 Οκτωβρίου 1945 - 11 Ιουνίου 2015) ήταν Αμερικανός παλαιστής. Ήταν περισσότερο γνωστός με το ψευδώνυμο **Ντάστι Ρόουντς**, το οποίο αρκετές φορές συνοδευόταν από τον χαρακτηρισμό **"Αμερικανικό Όνειρο"**.

## Καριέρα
### Ξεκίνημα, AWA, NWA & WCW
Ξεκίνησε την καριέρα του, το 1968, και μέχρι το 1989 αγωνίστηκε σε διάφορες εταιρείες στην Αμερική, όπως το American Wrestling Association, το National Wrestling Alliance και άλλα. Από το 1985 ως το 1989, αγωνίστηκε για το World Championship Wrestling. Αυτή την περίοδο, αντιμετώπισε κορυφαίους παλαιστές της εποχής, κατέκτησε πάρα πολλούς τίτλους, ειδικά στα AWA και NWA και δημιούργησε μια πολύ καλή φήμη γύρω από το όνομά του, ιδιαίτερα στο WCW.

### [[WWE]], [[WWE#Η κόντρα και η εξαγορά του WCW|WCW]], [[WWE#Αναγέννηση και πτώση του ECW|ECW]] & [[TNA]]
Το 1989, μεταγράφηκε στο αντίπαλο στρατόπεδο του WWE, ενώ το 1991, επιστρέφει στο WCW και μένει εκεί για την υπόλοιπη δεκαετία, με ένα διάλειμμα στο οποίο μετακινήθηκε στο ECW για λίγο. Από τα τέλη της δεκαετίας του 1990 και στις αρχές της νέας χιλιετίας, σιγά- σιγά απομακρύνθηκε από την δράση και είχε ρόλο μάνατζερ, ανιχνευτή ταλέντων και παραγωγού. Την περίοδο 2003-2005 είχε ένα πέρασμα από το TNA και στην συνέχεια εμφανιζόταν στην ανεξάρτητη σκηνή ως το 2006.

### [[Hall of Fame (WWE)|Hall of Fame]] και άλλες ασχολίες
Το 2007 εισήχθη στο τιμητικό για τους παλαιστές, Hall of Fame του WWE. Από τότε είχε συμβόλαιο "Θρύλου" με την εταιρεία και πραγματοποιούσε σποραδικές εμφανίσεις στα τηλεοπτικά της προγράμματα, αλλά και στην θυγατρική εταιρεία NXT Wrestling, στην οποία από το 2011 ήταν υπεύθυνος. Το 2012 έγινε Γενικός Διευθυντής του σόου NXT. 

## Προσωπική ζωή
Γεννήθηκε στην Τζόρτζια των Η.Π.Α.. Παντρεύτηκε πρώτη φορά την Σάντρα, με την οποία απέκτησε τον πρώτο του γιο, που έχει ακολουθήσει τα βήματά του, τον Ντάστιν Ρόουντς, που εμφανιζόταν και στο WWE, ως Γκόλνταστ. Όταν χώρισε με την πρώτη του γυναίκα, ξαναπαντρεύτηκε την Μισέλ, με την οποία απέκτησε δύο παιδιά, έναν γιο και μια κόρη, που είναι τσιρλίντερ σε ομάδα μπέιζμπολ. Ο γιος του από τον δεύτερο γάμο, είναι ο Κόντι Ρόουντς, που εμφανίζεται στα τηλεοπτικά προγράμματα του WWE. Ο μεγαλύτερος γιος του, Ντάστιν, τον έχει κάνει παππού, ενός κοριτσιού με το όνομα Ντακότα, ενώ είχε άλλα τέσσερα εγγόνια.

Στις 11 Ιουνίου του 2015, έφυγε απο τη ζωή, αφού είχε αναπτύξει καρκίνο του στομάχου.

## Παραπομπές


## Πηγές
* Προφίλ στο Professional Wrestling Hall of Fame 
* Προφίλ στο WWE Hall of Fame 

Κατηγορία:Επαγγελματίες παλαιστές
Πανελλήνιο πρωτάθλημα στίβου γυναικών 1990

Το **55ο [[Πανελλήνιο πρωτάθλημα στίβου γυναικών]] 1990** διεξήχθη στο Εθνικό Στάδιο Τρικάλων μαζί με το αντίστοιχο πανελλήνιο πρωτάθλημα στίβου ανδρών 1990. Το πρωτάθλημα μαραθωνίου διεξήχθη στις 21 Οκτωβρίου στην κλασική διαδρομή Μαραθώνας-Παναθηναϊκό Στάδιο για πρώτη φορά στο γυναικείο πρωτάθλημα. Έγινε παράλληλα με τον Διεθνή Μαραθώνιο στη μνήμη "Γρηγόρη Λαμπράκη". Χωριστά διεξήχθησαν, επίσης, τα πρωταθλήματα επτάθλου και βάδην αλλά τα αποτελέσματά τους υπολογίστηκαν στη βαθμολογία.

Πρωταθλητής σύλλογος αναδείχθηκε για έβδομη συνεχόμενη χρονιά ο **[[Πανελλήνιος Γ.Σ.]]** με μεγάλη διαφορά από τον δεύτερο Ηρακλή Θεσσαλονίκης.

## Τα αποτελέσματα

### Οι νικήτριες

### Βαθμολογία

Συνολικά βαθμολογήθηκαν 49 σωματεία.

## Πηγές
*"Ματιές στα Σπορ", Ιανουάριος 1991.
*Ηρακλής Αθανασόπουλος, "Μαραθώνιος & Μαραθώνας", Αθήνα 2010, σσ. 216-217 και 277.
*GREEK CHAMPIONSHIPS.
### Αναφορές



Γυναικων
Κατηγορία:Στίβος το 1990
Κατηγορία:Τρίκαλα
Δαμασκηνός Άνδρου

Ο **Δαμασκηνός** είναι ένα χωριό στην Άνδρο σε υψόμετρο 10 μ. και με πληθυσμό 31 κατοίκων. Απέχει από το Μπατσί περίπου 1 χλμ. και από τη Χώρα 28 χλμ. Ανήκει στο δήμο Άνδρου, ενώ πριν το Πρόγραμμα Καλλικράτης ανήκε στο δήμο Υδρούσας.

Κατηγορία:Χωριά της περιφερειακής ενότητας Άνδρου
Αποκόλληση αμφιβληστροειδούς

**Αποκόλληση του αμφιβληστροειδούς** είναι η οφθαλμολογική κατάσταση στην οποία αποκολλάται ο ιδίος αμφιβληστροειδής από το επιθήλιο που τον συγκρατεί, το οποίο λέγεται μελάγχρουν επιθήλιο. Είναι μία άκρως επείγουσα κατάσταση που απαιτεί άμεση χειρουργική θεραπεία για την αποκατάσταση της βλάβης, καθώς οδηγεί νομοτελειακά στην τύφλωση.

## Επιδημιολογία

* 1 ανά 10.000 άτομα προσβάλλονται κάθε χρόνο.
* Εμφανίζεται στο 3% των ατόμων που έχουν υποβληθεί σε επέμβαση για καταρράκτη.
* 5% των ατόμων που εμφανίζουν αποκόλληση στο ένα μάτι, εμφανίζουν και στο άλλο χωρίς προδιαθεσικούς παράγοντες.
* Άτομα με προδιαθεσικούς παράγοντες (αφακία, κιγκλιδωτή εκφύλιση) και αποκόλληση στο ένα μάτι έχουν πιθανότητα 10% να εμφανίσουν και στο άλλο μάτι.

## Είδη αποκόλλησης

* **Ρηγματογενής αποκόλληση του αμφιβληστροειδούς**. Είναι η κατάσταση στην οποία δημιουργείται ρωγμή στον αμφιβληστροειδής με αποτέλεσμα να εισέρχεται υγρό, το υδατοειδές υγρό στον υπαμφιβληστροειδή χώρο και να αποκολλάται ο χιτώνας αυτός από το επιθήλιο.

Καταστάσεις που οδηγούν σε αυτή την κατάσταση είναι ορισμένες ανωμαλίες που έχουν να κάνουν με την εκφύλιση του αμφιβληστροειδή  καθώς και η υγροποίηση του υαλοειδούς. Έτσι, δημιουργούνται οι κατάλληλες συνθήκες που προετοιμάζουν την αποκόλληση. 

* **Μη ρηγματογενής αποκόλληση του αμφιβληστροειδούς**. Αυτή οφείλεται κυρίως σε δύο μηχανισμούς

# Εξίδρωση υγρού στον υπαμφιβληστροειδικό χώρο, από όγκο, φλεγμονή ή εκφυλιστική βλάβη.
# Αποκόλληση από έλξη, σε καταστάσεις όπως ο σακχαρώδης διαβήτης, οι ισχαιμίες και τα τραύματα.

## Κλινική εικόνα

* Στην υποκειμενική συμπτωματολογία περιλαμβάνονται φωτοψίες, εμφάνιση ιπτάμενων αντικειμένων και ελάττωση της όρασης.

* Στην αντικειμενική συμπτωματολογία, έχουμε κλινική εικόνα ανάλογα με το είδος που προκαλεί την αποκόλληση.

# **Στην ρηγματογενή αποκόλληση**, ο αμφιβληστροειδής διακρίνεται λευκός με στοιχεία φλεγμονής, ενώ στην οφθαλμοσκόπηση είναι δυνατόν να δούμε τις ρωγμές.
# **Στην εξιδρωματική αποκόλληση**, η αποκόλληση αλλάζει θέση ανάλογα με την τοποθέτησης της κεφαλής, ενώ η επιφάνεια της αποκόλλησης είναι θολή.
# Στην **ελκτική αποκόλληση** διακρίνονται ινοαγγειακές έλξεις.

## Διάγνωση

Για την διάγνωση πρωτεύοντα ρόλο παίζει το ιστορικό. Ωστόσο, για να την επιβεβαιώσουμε χρειαζόμαστε βυθοσκόπηση, εξέταση λειτουργικότητας και υπερηχογραφία.

## Θεραπεία

Εφόσον, έχουμε μόνο συμπτώματα, χωρίς να έχει προκληθεί ακόμη αποκόλληση, εφαρμόζουμε θεραπεία ων ρηγμάτων με laser φωτοπηξία για προληψη της δυσάρεστης εξέλιξης.
Εάν έχουμε ρηγματογενή αποκόλληση, κυρίως εφαρμόζουμε την χρήση μοσχευμάτων σιλικόνης και υαλοειδεκτομή, εάν κινδυνεύει με αποόλληση η ωχρά κηλίδα τότε θα πρέπει να επέμβουμε άμεσα. Βασικός στόχος είναι να κλείσουμε τα ρήγματα για να μην επιτρέψουμε την δίοδο υγρού που θα οδηγήσει στην αποκόλληση. Στην εξιδρωματική αποκόλληση, προσπαθούμε να αντιμετωπίσουμε τα αίτια και σπάνια επεμβαίνουμε χειρουργικά.

## Βιβλιογραφία

* Κλινική οφθαλμολογία ΝΙΚΟΛΑΟΣ ΤΡ. ΣΤΑΓΚΟΣ Κεφάλαιο 18.15, σελ. 568-576
## Εξωτερικοί σύνδεσμοι

Κατηγορία:Οφθαλμολογικές παθήσεις
Κατηγορία:Επείγοντα ιατρικά περιστατικά
Δημοτικό Στάδιο Άνδρου

Το **Δημοτικό Στάδιο Άνδρου "Ιωάννης Γουλανδρής"** ή απλά **Δημοτικό Στάδιο Άνδρου** είναι το πρώτο γήπεδο που κατασκευάστηκε στη Άνδρο και συγκεκριμένα στη Χώρα σε υψόμετρο 5 μ. και βρίσκεται σε μικρή απόσταση από την πόλη.

## Ιστορία

Το γήπεδο χτίστηκε το 1981 μετά από την απόφαση του Διοικητικού Συμβουλίου της ομάδας. Είναι έδρα του Ανδριακού, ενώ παλαιότερα το γήπεδο ήταν έδρα του Α.Ο. Υδρούσας και του Αστέρα Κορθίου μέχρι αυτές οι 2 ομάδες να φτιάξουν δικά τους στάδια. Το 2001 έγινε μία μικρή ανακαίνιση στο στάδιο.

## Δομή

Ο χώρος ποδοσφαίρου έχει διαστάσεις 105 x 68, ενώ όλο το στάδιο έχει διαστάσεις 125 x 72 με χωρητικότητα 900 θέσεων. Έχει επίσης και 8 λωρίδες για στίβο κατασκευασμένες από κεραμιδόσκονη για το τμήμα του στίβου της ομάδας. 

## Άλλες Πληροφορίες

Το καλοκαίρι του 2011, ο χώρος χρησιμοποιήθηκε για μια συναυλία των Locomondo.
Στις 4 Αυγούστου 2012 το στάδιο χρησιμοποιήθηκε για να γίνει μία συναυλία του Αντώνη Ρέμου.
Στα μέσα Αυγούστου 2012, το γήπεδο χρησιμοποιήθηκε για μια συναυλία του Μιχάλη Χατζηγιάννη και της Βαλάντως Τρύφωνος.

## Παραπομπές

*https://archive.today/20120917192004/www.stadia.gr/yourstadia-gr.html#notaig

*http://www.sportcyclades.gr/index.php?option=com_content&view=article&id=168%3Astadiumandros&Itemid=396

*https://web.archive.org/web/20120521005739/http://www.andriakos.gr/2010-07-01-20-09-11

Κατηγορία:Αθλητικές εγκαταστάσεις στις Κυκλάδες
Κατηγορία:Αθλητισμός στην Άνδρο
Κατηγορία:Κτίρια και κατασκευές στην Άνδρο
Ανδρου
Σεντέφ Αβτζί

Η **Σεντέφ Αβτζί Κασάμπαλι** (τουρκικά: Sedef Avcı Kasabali**,** γενν. 22 Ιανουαρίου 1982) είναι Τούρκισσα ηθοποιός και μοντέλο. Το 1997 ήταν νικήτρια του τουρκικού διαγωνισμού Elite Model Look και το 2001 εκπροσώπησε τη Τουρκία στο διαγωνισμό Μις Υφήλιος. 

Έγινε ευρύτερα γνωστή από τους ρόλους της στις σειρές «Menekşe ile Halil» και «Ezel».

## Προσωπική ζωή
Από το 2005 είναι παντρεμένη με τον Τούρκο ηθοποιό-μοντέλο Κιβάντς Κασάμπαλι και έχουν αποκτήσει έναν γιο, τον Τζαν (γενν. 4 Οκτωβρίου 2013).

## Κατάλογος Ταινιών
* Πάσα στον Έρωτα (*Aşk Olsun*) (2015) - Πινάρ
* Ρομαντική Κομεντί 2: Αντίο στην εργένικη ζωή *(Romantik Komedi 2: Bekarlığa Veda)* (2013) - Εσρά
* Ρομαντική Κομεντί *(Romantik Komedi)* (2009) - Εσρά
* Μην φοβάσαι τη ζωή *(Hayattan Korkma)* (2008) - Καρντέμ

## Κατάλογος Σειρών
* Η νύφη (Elkizi) 2021-… (Σε εξέλιξη)
* Το Άρωμα του Παιδιού Μου (*Evlat Kokusu*) (2017) - Ζουμρούτ (σε εξέλιξη)
* Ο Τελευταίος Θρύλος (*Son Destan*) (2017) - Νεργκίς (5 επεισόδια - Μίνι Σειρά)
* Το τίμημα (*Bedel*) (2015) - Μπεγκιούμ (20 επεισόδια)
* Λυγισμένοι λαιμοί (*Boynu Bükükler*) (2014) - Καθηγήτρια Μελέκ (7 επεισόδια)

* Τα Δάκρυα της Αιχμάλωτης Πόλης *(Esir Şehrin Gözyaşları)* (2012) - Σιρίν (5 επεισόδια)
* Το Παρελθόν, Πληγή στη Καρδιά μου *(Mazi Kalbimde Yaradır)* (2011) - Μουζγκάν (25 επεισόδια)
* Οι Επιβάτες της Ελπίδας *(Umut Yolcuları)* (2010) - Ασλί (13 επεισόδια)
* EZEL (2009 - 2010) - Μπαχάρ ♦ (30 επεισόδια)
* Μενεξέ *(Menekşe ile Halil)* (2007 - 2008) - Μενεξέ ♦ (36 επεισόδια)
* Η Πτώση των Φύλλων *(Yaprak Dökümü)* (2006) - Σελίν (3 επεισόδια)
* Καμένο Κουκούλι *(Yanık Koza)* (2005 - 2007) - Μπαλίμ (68 επεισόδια)
* Έτσι θα γίνει; *(Böyle mi Olacaktı)* (1997) - Ντενίζ

## Πηγές
* http://www.imdb.com/name/nm1898746/ - Βιογραφία της ηθοποιού (Αγγλικά)

Κατηγορία:Τούρκισσες ηθοποιοί
Κατηγορία:Τούρκισσες μοντέλα
Εθνική Νικαράγουας (καλαθοσφαίριση γυναικών)

Η **εθνική ομάδα καλαθοσφαίρισης γυναικών της Νικαράγουας** αντιπροσωπεύει τη Νικαράγουα στις διεθνείς διοργανώσεις γυναικείας καλαθοσφαίρισης που οργανώνει η FIBA. Βρίσκεται υπό τη δικαιοδοσία της Ομοσπονδίας Καλαθοσφαίρισης της Νικαράγουας (*Federación Nicaragüense de Baloncesto*).

## Πορεία σε διεθνείς διοργανώσεις
### Πορεία σε Πρωταθλήματα COCABA
:Ακολουθεί η πορεία της ομάδας της Νικαράγουας σε Πρωταθλήματα COCABA: 

## Παραπομπές


## Πηγές
* Nicaragua, ιστορικό ανά έτος στον επίσημο ιστότοπο των αρχείων της FIBA. 
* Federación Nicaragüense de Baloncesto, επίσημος ιστότοπος. 

 

Νικαραγουα
Γυναικων
Ουμάγκα

Ο **Έντουαρντ Σμιθ «Έκι» Φατού** (αγγλικά: *Edward Smith "Eddie/Eki" Fatu*, 28 Μαρτίου 1973 - 4 Δεκεμβρίου 2009) ήταν Αμερικανός, από την Σαμόα παλαιστής, περισσότερο γνωστός με το ψευδώνυμο **Ουμάγκα** που χρησιμοποιούσε στα ρινγκ. Έχει περάσει από την εταιρεία World Wrestling Entertainment, όπου έγινε και δύο φορές κάτοχος στο Διηπειρωτικό Πρωτάθλημα WWE. Είναι μέλος της παλαιστικής Οικογένειας Ανοάι.

## Καριέρα
Στην καριέρα του, συνεργάστηκε με τον ξάδερφό του **Ματ Ανοάι** ή Ρόζεϊ, στην πρώτη του περίοδο στο WWE, το 2002-2003 με το όνομα Τζαμάλ. Επέστρεψε στην εταιρεία το 2005 και έμεινε ως το 2009, κάνοντας σόλο καριέρα. Στο σενάριο που τον έκανε γνωστό, παρίστανε έναν παλαιστή από την Σαμόα που δεν ήξερε καλά αγγλικά και προσπαθούσε να προσφέρει πόνο στους αντιπάλους του. Σε αυτή την περίοδο έφτασε στο υψηλότερο επίπεδο της εταιρείας και αντιμετώπιζε τους καλύτερους παλαιστές της εποχής, όπως ο Τζον Σίνα και ο Τριπλ Έιτς.

## Τελειωτικές κινήσεις

**Ουμάγκα**

*Samoan Spike (Χτύπημα στον λαιμό του αντιπάλου με τον αντίχειρα)
*Wild Samoan Splash (Diving splash)

**Τζαμάλ**

*Elevated powerbomb
*Flying Sausage (Diving splash)
*S5O – Samoan Five-Out
*Samoan Driver (Reverse piledriver)
*Samoan Smasher (Fireman's carry cutter)
*Super Samoan drop

## Χαρακτηριστικές κινήσεις

*Diving headbutt
*Reverse STO
*Running headbutt drop σε αντίπαλο που είναι κρεμασμένος ανάποδα σε γωνία
*Samoan Wrecking Ball / Asscheek Assault (Running hip attack σε αντίπαλο που κάθεται σε γωνία)
*Samoan drop
*Superkick, μερικές φορές σε γονατισμένο αντίπαλο
*Turnbuckle powerbomb
*Two-handed chokelift

## Σημαντικοί τίτλοι
* Διηπειρωτικό Πρωτάθλημα WWE (2 φορές)

## Ο θάνατός του
Το 2009 και μετά το τέλος της συνεργασίας του με το WWE, επέστρεψε στην ανεξάρτητη σκηνή πάλης. Συμμετείχε σε μια παλαιστική συναυλία στην Αυστραλία, την οποία οργάνωσε ο Χαλκ Χόγκαν. Πάλεψε για τελευταία φορά στις 28 Νοεμβρίου. Στις 4 Δεκεμβρίου βρέθηκε νεκρός, με αίμα στην μύτη του. Είχε υποστεί δύο εμφράγματα, ενώ διαπιστώθηκε πως είχε χρησιμοποιήσει τρεις δυνατές ουσίες που του προκάλεσαν προβλήματα.

## Παραπομπές


## Πηγές
* Προφίλ στο WWE.com
* Προφίλ στο OoWW

Κατηγορία:Επαγγελματίες παλαιστές
Ρικίσι

Ο **Σολόφα Φατού Jr.** (11 Οκτωβρίου 1965) είναι επαγγελματίας παλαιστής, περισσότερο γνωστός με το ψευδώνυμο **Ρικίσι**, που χρησιμοποιεί στα ρινγκ. Είναι γνωστότερος για το πέρασμά του για αρκετά χρόνια από το WWE. Έχει κατακτήσει ομαδικούς τίτλους, αλλά και το Διηπειρωτικό Πρωτάθλημα WWE μια φορά. Είναι μέλος της παλαιστικής οικογένειας Ανοάι.

## Καριέρα

Ξεκίνησε την καριέρα του το 1985, αφού εκπαιδεύτηκε από τους θείους του, Άφα και Σίκα Ανοάι. Ως το 1992 εμφανίστηκε σε πολλές ανεξάρτητες εταιρείες. Εκείνη την χρονιά υπέγραψε στο WWE και έμεινε ως το 2004. Στην περίοδο αυτή αντιμετώπισε τους κορυφαίους παλαιστές της εποχής. Μετά το WWE, συνέχισε στην ανεξάρτητη σκηνή πάλης, ενώ είχε και ένα πέρασμα το 2007 από το TNA Wrestling. Το 2012 επέστρεψε στο WWE και νίκησε τον Χιθ Σλέιτερ.
Το 2015 μπήκε στο Hall of fame.

## Τελειωτικές κινήσεις

**Rikishi**
* Banzai Drop / Rump Shaker  (Corner slingshot seated senton)
* Rikishi Driver (WWF/E) / Over the shoulder reverse piledriver (independent circuit)
* Stinkface

**The Sultan**
* Camel clutch

**Fatu**
* Samoan Splash (Diving splash)

## Χαρακτηριστικές κινήσεις
* Headbutt
* Samoan drop
* Samoan Spike
* Savate kick
* Seated senton
* Side belly to belly suplex

## Προσωπική ζωή

Είναι παντρεμένος με την Ταλισούα Φουαβάι-Φατού, με την οποία έχει αποκτήσει πέντε παιδιά. Είναι 55 χρονών. Είναι αδερφός των Ουμάγκα και Σαμ Φατού, ξάδερφος των "Ροκ", Γιοκοζούνα, Ρόζεϊ και Σαμούλα. Δύο από τα παιδιά του, είναι δίδυμα αγόρια, παλαιστές με τα ονόματα Τζέι και Τζίμι Ούσο.

## Σημαντικοί τίτλοι
* Διηπειρωτικό Πρωτάθλημα WWE (1 φορά)
* Ομαδικό Πρωτάθλημα WWE (1 φορά - με Σκότι Του Χότι)
* Παγκόσμιο Πρωτάθλημα ομάδων (2 φορές - με Σαμούλα Ανοάι (1) και Ρίκο (1))

## Πηγές
* Προφίλ στο WWE.com

Κατηγορία:Επαγγελματίες παλαιστές
Εθνική Κούβας (καλαθοσφαίριση γυναικών)

Η **εθνική ομάδα καλαθοσφαίρισης γυναικών της Κούβας** αντιπροσωπεύει την Κούβα στις διεθνείς διοργανώσεις γυναικείας καλαθοσφαίρισης που οργανώνει η FIBA. Βρίσκεται υπό τη δικαιοδοσία της Κουβανέζικης Ομοσπονδίας Καλαθοσφαίρισης (*Federación Cubana de Baloncesto*).

Μεγαλύτερη επιτυχία της μέχρι σήμερα είναι η κατάκτηση του χάλκινου μεταλλίου στο Παγκόσμιο Πρωτάθλημα που διοργανώθηκε στη Μαλαισία το 1990.

## Πορεία σε διεθνείς διοργανώσεις
### Πορεία σε Ολυμπιακούς Αγώνες
:Ακολουθεί η πορεία της ομάδας της Κούβας σε Θερινούς Ολυμπιακούς Αγώνες: 

### Πορεία σε Παγκόσμια Πρωταθλήματα
:Ακολουθεί η πορεία της ομάδας της Κούβας σε Παγκόσμια Πρωταθλήματα: 

### Πορεία σε Πρωταθλήματα Αμερικής
:Ακολουθεί η πορεία της ομάδας της Κούβας σε Πρωταθλήματα Αμερικής: 

## Παραπομπές


## Πηγές
* Cuba, ιστορικό ανά έτος στον επίσημο ιστότοπο των αρχείων της FIBA. 

 

Κουβα
Γυναικων
Τερέντιος

Ο **Τερέντιος** (Publius Terentius Afer, 186-159; π.Χ.) ήταν Λατίνος κωμικός ποιητής.

Λίγα είναι γνωστά για την ζωή του. Ήρθε στην Ρώμη από την Βόρεια Αφρική ως δούλος του συγκλητικού Τερέντιου Λουκανού, ο οποίος διέγνωσε τις ικανότητές του, τον μόρφωσε, του απέδωσε την ελευθερία και του έδωσε το όνομά του.

Ο Τερέντιος πρόλαβε να γράψει και να δει επί σκηνής έξι κωμωδίες. Το 159 π.Χ. έκανε ένα ταξίδι στην Ελλάδα από το οποίο δεν επέστρεψε. Είναι βάσιμο να θεωρηθεί πως τότε τελείωσε η ζωή του αλλά κάτι τέτοιο δεν μπορεί να επιβεβαιωθεί.

Όλα τα έργα του Τερέντιου διαδραματίζονται στην Ελλάδα και όλα ανάγονται σε ελληνικά πρότυπα, του Μενάνδρου πρωτίστως και του Απολλόδωρου του Καρύστιου. Κατηγορήθηκε σαν μιμητής αλλά η σύγχρονη κριτική δέχεται ότι προσήρμοσε τα πρότυπά του στην ρωμαϊκή πραγματικότητα. Η ψυχολογική ανάλυση των χαρακτήρων του είναι βαθύτερη από αυτήν του Πλαύτου και η γλώσσα του και το ύφος του πιο εκλεπτυσμένα. Αλλά αυτά του στοίχισαν, στην Ρώμη της εποχής εκείνης, την ομαδική αποχώρηση των θεατών της *Πεθεράς* του δύο φορές, επειδή διεξάγονταν τις ώρες των παραστάσεων αγώνες πυγμαχίας και ξιφομαχίας.
## Έργα
**Andria* (Ανδρία, 166 π.Χ.)
**Hecyra* (Εκυρά [Πεθερά], 165)
**Heauton Timorumenos* (Εαυτόν τιμωρούμενος, 163)
**Phormio* (Φορμίων, 161)
**Eunuchus* (Ευνούχος, 161)
**Adelphoe* (Αδελφοί, 160)

## Έργα του Τερέντιου στα ελληνικά
**Ευνούχος - Φορμίων - Αδελφοί* (μετάφραση Αντώνης Η. Σακελλαρίου, εκδόσεις Πατάκη)
**Ανδρία* - *Αυτοτιμωρούμενος* (μετάφραση Αντώνης Η. Σακελλαρίου, εκδόσεις Πατάκη)
**Εκυρά* (μετάφραση Αντ. Σακελλαρίου, University Studio Press)
**Ο ευνούχος* (μετάφραση Κώστας Παναγιωτάκης, επιμέλεια σειράς Γεώργιος Α. Χριστοδούλου, εκδόσεις Στιγμή)
**Ο ευνούχος* (μετάφραση Λ. Μ. Τρομάρας, University Studio Press, 1996)
**Οι αδελφοί* (μετάφραση Κώστας Παναγιωτάκης, επιμέλεια σειράς Γεώργιος Α. Χριστοδούλου, εκδόσεις Στιγμή)
**Ανδρία* ως Το κορίτσι από την Άνδρο, κωμωδία σε πέντε πράξεις (μετάφραση Τάσου Ρούσσου, εκδόσεις Εταιρεία Σπουδών Νεοελληνικού Πολιτισμού και Γενικής Παιδείας Σχολή Μωραΐτη)

## Παραπομπές


Κατηγορία:Αρχαίοι Ρωμαίοι κωμικοί ποιητές
Χρυσή Αυγή (αποσαφήνιση)

Ο όρος **Χρυσή Αυγή** μπορεί να αναφέρεται:

* Στον Λαϊκό Σύνδεσμο - Χρυσή Αυγή, ελληνική νεοναζιστική εγκληματική οργάνωση και πολιτικό κόμμα.
* Στη Ερμητικό Τάγμα της Χρυσής Αυγής, αγγλικό αποκρυφιστικό τάγμα του 19ου αιώνα.
* Στη Χρυσή Αυγή (πλοίο), ελληνικό επιβατικό πλοίο.
Αλγόριθμος LOOK

Ο **αλγόριθμος LOOK** είναι ένας αλγόριθμος χρονοπρογραμματισμού ο οποίος έχει ως καθήκον να επιλέγει με ποια σειρά θα εξυπηρετηθούν οι αιτήσεις προς ένα σκληρό δίσκο που αφορούν εγγραφή και ανάγνωση σε αυτόν.

## Περιγραφή
Ο αλγόριθμος LOOK μοιάζει πολύ με τον αλγόριθμο χρονοπρογραμματισμού SCAN. Και οι δύο αλγόριθμοι μετακινούν την κεφαλή του δίσκου προς μια κατεύθυνση την φορά ενώ δίνουν τη δυνατότητα στην κεφαλή να κινηθεί και προς αύξοντα αριθμό ιχνών αλλά και προς φθίνοντα αριθμό ιχνών. Σε αντίθεση με τον SCAN ο αλγόριθμος LOOK δεν θα φτάσει μέχρι και το τελευταίο ίχνος του δίσκου αλλά μόλις εξυπηρετήσει την τελευταία αίτηση προς μια συγκεκριμένη κατεύθυνση  αλλάζει κατεύθυνση για να εξυπηρετήσει και τις υπόλοιπες αιτήσεις.

## Παραλλαγές
Μια παραλλαγή του LOOK είναι ο αλγόριθμος C-LOOK ο οποίος κινεί την κεφαλή του σκληρού δίσκου προς μια μόνο κατεύθυνση. Ο αλγόριθμος αυτός ξεκινάει με μια δεδομένη φορά π.χ. από τον μικρότερο αριθμό ίχνους προς το μεγαλύτερο αριθμό ίχνους και μόλις εξυπηρετήσει και την τελευταία αίτηση επιστρέφει πάλι στην αρχή από όπου ξεκίνησε.

## Παράδειγμα
Έστω σκληρός δίσκος με 200 ίχνη ο οποίος έχει μια δεδομένη στιγμή τις παρακάτω αιτήσεις: ίχνος 11, ίχνος 5, ίχνος 53, ίχνος 88, ίχνος 76, ίχνος 2.

Έστω ότι η κεφαλή την δεδομένη στιγμή είναι στο ίχνος 30 και κινείται προς αύξοντα αριθμούς ίχνους.

### LOOK
Ο αλγόριθμος LOOK θα εξυπηρετήσει τις παραπάνω αιτήσεις με την εξής σειρά:
**30** --> **53** --> **76** --> **88** --> **11** --> **5** --> **2**

### C-LOOK
Ο αλγόριθμος C-LOOK  θα εξυπηρετήσει τις παραπάνω αιτήσεις με την εξής σειρά:
**30** --> **53** --> **76** --> **88** --> **2** --> **5** --> **11**

## Απόδοση
Ο αλγόριθμος LOOK  έχει καλύτερο μέσο χρόνο αναζήτησης ίχνους σε σχέση με την SCAN διότι δεν επισκέπτεται τα ακραία ίχνη του δίσκου εκτός και αν υπάρχουν αιτήσεις σχετικές με αυτά.

## Δείτε Επίσης
*FCFS
*SSTF
*SCAN

## Παραπομπές


## Πηγές
*Λειτουργικά Συστήματα, 2η Ελληνική Έκδοση (Silberschatz, Galvin, Gagne), ISBN 978-960-411-692-8.

LOOK
Χριστόφορος Α΄ Αλεξανδρείας

Ο **Χριστοφόρος Αλεξανδρείας** ήταν χριστιανός επίσκοπος στην Αλεξάνδρεια που έζησε τον 8ο με 9ο αιώνα.

## Βίος
Δεν γνωρίζουμε πολλές πληροφορίες για τη ζωή του. Υπήρξε επίσκοπος Αλεξανδρείας και διαδέχθηκε τον Ευστάθιο Αλεξανδρείας, μένοντας στον θρόνο εικοσιτέσσερα χρόνια (817-841 ή από το 805-836). Έπασχε από βαριά παράλυση και αδυνατώντας να ιερουργεί είχε έναν βοηθό, τον επίσκοπο Πέτρο. Ο Θεόδωρος Στουδίτης τον κάλεσε να συμβάλει στον αγώνα κατά των εικονομάχων. Στη σύνοδο των Ιεροσολύμων (836 ) δεν μετείχε λόγω της σωματικής του αδυναμίας.

## Συγγραφικό έργο
Μας έχει σωθεί ένα μόνο έργο του με τίτλο  ‘’Παραίνεσις ψυχοφελής’’ ή αλλιώς ‘’Λόγος εις τον όφιν’’. Θέμα της είναι η καταπολέμηση της φιλαργυρίας. Το κείμενο αυτό είναι το πρώτο και μόνο γνωστό ελληνικό κείμενο στην αραβοκρατούμενη Αίγυπτο.

## Παραπομπές


## Πηγή
*Παναγιώτης Χρήστου, Ελληνική Πατρολογία, τομ.Ε, εκδ. Κυρομάνος, Θεσσ/ίκη 2006, σελ.373-374

Κατηγορία:Πατριάρχες Αλεξανδρείας και πάσης Αφρικής
Κατηγορία:Επίσκοποι του 9ου αιώνα
Χρήστος Αραβίδης

Ο **Χρήστος Αραβίδης** (Αθήνα, 13 Μαρτίου 1987) είναι  Έλληνας διεθνής ποδοσφαιριστής, ο οποίος αγωνίζεται ως επιθετικός για τον Κένταυρο Βριλησσίων.

## Καριέρα
### Σε συλλογικό επίπεδο
Ο Χρήστος Αραβίδης ξεκίνησε την καριέρα του στον Ακράτητο το 2004. Στη συνέχεια αγωνίστηκε τρία χρόνια στον Πανιώνιο, με τον οποίο έγινε ευρύτερα γνωστός και κλήθηκε πρώτη φορά στην εθνική Ελπίδων. Ακολούθως αγωνίστηκε στον Εθνικό Αστέρα (ως δανεικός), στον Άρη Θεσσαλονίκης και στη Δόξα Δράμας πριν επιστρέψει το 2012 στον Πανιώνιο. 

Την περίοδο 2012-13 αναδείχθηκε πρώτος σκόρερ του συλλόγου με 8 γκολ, συντελώντας στην παραμονή του στην Α΄ Εθνική. Την επόμενη περίοδο (2013-14) πραγματοποίησε και πάλι εξαιρετική χρονιά πετυχαίνοντας 12 γκολ βοηθώντας τα μέγιστα ώστε η ιστορική ομάδα της Νέας Σμύρνης να καταφέρει ξανά να παραμείνει στην κατηγορία, στην τελευταία του χρονιά με τα χρώματα του "Ιστορικού".

Τον Μάιο του 2014 συμφώνησε με την ΑΕΚ, υπογράφοντας τριετές συμβόλαιο συνεργασίας. Στις 27 του ίδιου μήνα πραγματοποίησε την πρώτη του προπόνηση με τη φανέλα του "Δικέφαλου". Αποχώρησε με την ολοκλήρωση του συμβολαίου του τρία χρόνια αργότερα, το καλοκαίρι του 2017 συμπληρώνοντας 76 συνολικά συμμετοχές πρωταθλήματος και 29 τέρματα.

Το καλοκαίρι του 2018 έκανε συμφωνία με τον ΟΦΗ. Ακολούθησε ο Αστέρας Τρίπολης και η μεταγραφή του στο εξωτερικό το 2019 για λογαριασμό της ελβετικής Υβερντόν-Σπορ ΦΚ. Στις 14 Φεβρουαρίου του 2020 επέστρεψε στην Ελλάδα για λογαριασμό της Λαμίας. Το καλοκαίρι του ίδιου χρόνου το συμβόλαιο του δεν ανανεώθηκε και ήρθε σε συμφωνία με την Παναχαϊκή.   

### Στις εθνικές ομάδες
Υπήρξε διεθνής με την εθνική Ελπίδων, με την οποία συμμετείχε σε 11 αγώνες πετυχαίνοντας 4 γκολ, από το 2006 ως το 2008.

Το 2015 κλήθηκε για πρώτη φορά στην εθνική Ανδρών, με την οποία πραγματοποίησε το ντεμπούτο του στις 4 Σεπτεμβρίου στην εντός έδρας αναμέτρηση με τη Φινλανδία για τα προκριματικά του Euro 2016, ξεκινώντας ως βασικός. Περίπου έναν μήνα αργότερα, στις 8 Οκτωβρίου του ίδιου έτους, στον εκτός έδρας αγώνα με τη Βόρεια Ιρλανδία σημείωσε το παρθενικό του τέρμα με τη γαλανόλευκη φανέλα.

## Τίτλοι - Διακρίσεις
**[[ΑΕΚ (ποδόσφαιρο)|ΑΕΚ]]**
* Κύπελλο Ελλάδας: 2015-16

## Παραπομπές


## Εξωτερικοί σύνδεσμοι

* Guardian's Stats Centre
* Το προφίλ του Χρήστου Αραβίδη στο transfermarkt
* Η καριέρα του Χρήστου Αραβίδη στο soccerway 

Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Δόξας Δράμας
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Ακράτητου Άνω Λιοσίων
Κατηγορία:Ποδοσφαιριστές Εθνικού Αστέρα
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές Αστέρα Τρίπολης
Κατηγορία:Ποδοσφαιριστές Υβερντόν-Σπορ ΦΚ
Κατηγορία:Έλληνες ποδοσφαιριστές
Κατηγορία:Έλληνες ποδοσφαιριστές στο εξωτερικό
Κατηγορία:Ξένοι ποδοσφαιριστές στην Ελβετία
Βασίλης Λαμπρόπουλος

:*Για προσωπικότητες με ίδιο επίθετο, δείτε: [[Λαμπρόπουλος]]*

Ο **Βασίλειος - Κωνσταντίνος Λαμπρόπουλος** (31 Μαρτίου 1990, Αθήνα) είναι Έλληνας διεθνής ποδοσφαιριστής, ο οποίος αγωνίζεται ως αμυντικός για τον ΟΦΗ.

## Σταδιοδρομία σε συλλόγους
Ο Βασίλης Λαμπρόπουλος ξεκίνησε την καριέρα του στις ακαδημίες της ΑΕ Χαλανδρίου και μετέπειτα σε αυτές του Ολυμπιακού, από τις οποίες προωθήθηκε στην πρώτη ομάδα το 2007, χωρίς να κάνει καμιά συμμετοχή. Στη συνέχεια αγωνίστηκε ως δανεικός στον Απόλλωνα Καλαμαριάς και με μεταγραφή στον Αστέρα Τρίπολης, με τον οποίο έκανε ντεμπούτο στην Α΄ Εθνική την περίοδο 2009-10. Το 2011 αγωνίστηκε ως δανεικός στην Ηλιούπολη και τον Ιούλιο του 2012 υπέγραψε στον Πανιώνιο. Μετά από 2 επιτυχημένες χρονιές με την ομάδα της Νέας Σμύρνης, ο Λαμπρόπουλος συμφώνησε να συνεχίσει την καριέρα του στην ΑΕΚ, με την οποία υπέγραψε τριετές συμβόλαιο συνεργασίας, με ισχύ από την 1η Ιουλίου του 2014, με την ολοκλήρωση του οποίου ανανεώθηκε για τρία ακόμη χρόνια.

## Εθνική ομάδα
Έχει αγωνιστεί στις μικρότερες εθνικές ομάδες Νέων και Ελπίδων, με την οποία το 2010 έκανε το ντεμπούτο του. Με την Ανδρών αγωνίστηκε πρώτη φορά το 2018 και έχει συνολικά 5 συμμετοχές.

## Τίτλοι - Διακρίσεις
;ΑΕΚ
* Πρωτάθλημα Ελλάδας: 2017–18
* Κύπελλο Ελλάδας: 2015–16

## Παραπομπές


## Εξωτερικοί σύνδεσμοι

* Η καριέρα του Βασίλη Λαμπρόπουλου στο soccerway.com
* Το προφίλ του Βασίλη Λαμπρόπουλου στο www.transfermarkt.com

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ελλάδας Κ17
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Απόλλων Καλαμαριάς
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Αστέρα Τρίπολης
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Γ.Σ. Ηλιούπολης Αττικής
Κατηγορία:Ποδοσφαιριστές Εθνικού Αστέρα
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Ντεπορτίβο Λα Κορούνια
Κατηγορία:Ποδοσφαιριστές Σεγούντα Ντιβιζιόν
Κατηγορία:Ξένοι ποδοσφαιριστές στην Ισπανία
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιριστές ΦφΛ Μπόχουμ
Κατηγορία:Ποδοσφαιριστές 2. Μπούντεσλιγκα
Κατηγορία:Ποδοσφαιριστές Μπούντεσλιγκα
Κατηγορία:Ξένοι ποδοσφαιριστές στη Γερμανία
Κατηγορία:Ποδοσφαιριστές ΟΦΗ
Μαούν

Η **Μαούν** (σετσουάνα: Maun) είναι μια πόλη της Μποτσουάνα. Είναι η πρωτεύουσα της βορειοδυτικής περιφέρειας και της επαρχίας Νγκάμι. Έχει πληθυσμό 43.776 κατοίκων (2001). Βρίσκεται στην Έρημο Καλαχάρι.

## Δείτε επίσης
* Κατάλογος πόλεων της Μποτσουάνα

Κατηγορία:Πόλεις της Μποτσουάνα
Κατηγορία:Βορειοδυτική Περιφέρεια (Μποτσουάνα)
Σακάουε

Η **Σακάουε** (σετσουάνα: *Shakawe*) είναι πόλη της Μποτσουάνα. Είναι ο τρίτος μεγαλύτερος οικισμός της βορειοδυτικής περιφέρειας και ο δεύτερος μεγαλύτερος της Επαρχίας Οκαβάνγκο. Έχει πληθυσμό 4.839 κατοίκων (2001). Βρίσκεται στην Έρημο Καλαχάρι.

## Δείτε επίσης
* Κατάλογος πόλεων της Μποτσουάνα

## Παραπομπές


Κατηγορία:Πόλεις της Μποτσουάνα
Κατηγορία:Βορειοδυτική Περιφέρεια (Μποτσουάνα)
Επαρχία Οκαβάνγκο

*Για τον ποταμό δείτε: [[Οκαβάνγκο (ποταμός)]]. Για την περιφέρεια της Ναμίμπια δείτε: [[Οκαβάνγκο (Ναμίμπια)]].*

Η **Επαρχία Οκαβάνγκο** (Okavango) είναι μια επαρχία της Βορειοδυτική Περιφέρειας στη Μποτσουάνα. Πρωτεύουσα είναι η Γκουμάρε, ενώ άλλε σημαντικές πόλεις είναι η Σακάουε, η Σερόνγκα και η Νοκανένγκ.

## Χωριά
* Ανατολικό Μοχέμπο
* Δυτικό Μοχέμπο
* Έτσα 6
* Έτσα 13
* Γκάνε
* Γκονουτσούγκα
* Γκουμάρε
* Ικόγκα 
* Κάνγουα
* Καούξουι
* Μοκγκάτσα
* Μπεέτσα
* Νγκαράνγκε
* Νξαμαρέσε
* Νξαουνξάου
* Νοκανένγκ
* Ξακάο
* Ξάξα
* Ξαντάου 
* Σακάουε
* Σαόουε
* Σεπόπα
* Σερόνγκα

## Δείτε επίσης
* Επαρχίες της Μποτσουάνα

Κατηγορία:Επαρχίες της Μποτσουάνα
Κατηγορία:Βορειοδυτική Περιφέρεια (Μποτσουάνα)
Βορειοδυτική Περιφέρεια (Μποτσουάνα)

Η **Βορειοδυτική Περιφέρεια** είναι μια από τις 9 περιφέρειες της Μποτσουάνα. Έχει έκταση 5.120 τ.χλμ. και πληθυσμό 129.930 κατοίκων με πυκνότητα 1,2 κατοίκων ανά τ.χλμ. Πρωτεύουσα είναι η Μαούν.

## Γεωγραφία
Η Βορειοδυτική Περιφέρεια βρίσκεται βορειοδυτικά της Μποτσουάνα. Συνορεύει στα νότια με το Γκλάνζι, στα νοτιοανατολικά με την Κεντρική Περιφέρεια, στα βόρεια και δυτικά με τη Ναμίμπια και στα ανατολικά με τη Ζιμπάμπουε. Έχει έκταση 129.930 τ.χλμ.

## Επαρχίες
Η Βορειοδυτική Περιφέρεια συμπεριλαμβάνει δύο επαρχίες:

* Νγκάμι
* Οκαβάνγκο

## Πόλεις
### Μεγαλύτερες πόλεις
# Μαούν
# Γκουμάρε
# Σακάουε
# Σερόνγκα
# Νοκανένγκ
# Σεπόπα
# Σεχίτουα
# Νξαμαρέσε
# Τσάου
# Ματλαπάνα
# Ξακάο

### Άλλες πόλεις
Εδώ αναφέρονται τα μεγαλύτερα χωριά και ο πληθυσμός τους σύμφωνα με την απογραφή του 2001:

* Γκονουτσούγκα - 506
* Γκουμάρε - 6.067
* Ικόγκα - 699
* Κάνγκουα - 337
* Καούξουι - 859
* Καρένγκ - 599
* Κομάνα - 186
* Μακαλαμαμπέντι - 344
* Μαμπάμπε - 157
* Μαούν - 43.776
* Ματλαπάνα - 1.169
* Μπεέτσα - 760
* Μποντιμπένγκ - 472
* Μποτλατλόγκο - 467
* Νγκαράνγκε - 948
* Νξαμαρέσε - 1.328
* Νξανξάου - 330
* Νοκανένγκ - 1.590
* Ξακάο - 1.049
* Ξάξα - 280
* Σακάουε - 4.389
* Σανκούγιο - 372
* Σεμπόγιο - 246
* Σεπόπα - 1.519
* Σερόνγκα - 1.641
* Σεχίτουα - 1.478
* Σορόμπε - 955 
* Τουμπού - 392
* Τσάου - 1.290 

## Δείτε επίσης
* Περιφέρειες της Μποτσουάνα
Επαρχία Νγκάμι

Η **Επαρχία Νγκάμι** (Ngami) είναι μια επαρχία της Βορειοδυτική Περιφέρειας στη Μποτσουάνα. Πρωτεύουσα είναι η Μαούν.

## Χωριά
*Καρένγκ
* Κγκάκγκε
* Κομάνα
* Μακαλαμαμπέντι
* Μαμπάμπε
* Μαούν
* Ματλαπάνα
* Μποντιμπένγκ
* Μποτλατλόγκο
* Σανκούγιο
* Σεμπόγιο
* Σεχίτουα
* Σορόμπε
* Τοτένγκ
* Τσανόγκα
* Τσάο/Τσάου

## Δείτε επίσης
* Επαρχίες της Μποτσουάνα

Κατηγορία:Επαρχίες της Μποτσουάνα
Κατηγορία:Βορειοδυτική Περιφέρεια (Μποτσουάνα)
Νοτιοανατολική Περιφέρεια (Μποτσουάνα)

Η **Νοτιοανατολική Περιφέρεια** είναι μια από τις 9 περιφέρειες της Μποτσουάνα. Έχει έκταση 1.780 τ.χλμ. και πληθυσμό 276.319 κατοίκων με πυκνότητα 155,3 κατοίκων ανά τ.χλμ. Πρωτεύουσα είναι η Ραμότσουα.

## Γεωγραφία
Η Νοτιοανατολική Περιφέρεια βρίσκεται νοτιοανατολικά της Μποτσουάνα. Συνορεύει στα νότια και νοτιοδυτικά με τη Νότια, στα βορειοανατολικά με το Κγκατλένγκ, στα βορειοδυτικά με το Κουενένγκ και στα ανατολικά με τη Νότια Αφρική. Έχει έκταση 1.780 τ.χλμ.

## Επαρχίες
Η Νοτιοανατολική Περιφέρεια συμπεριλαμβάνει δύο επαρχίες:

* Ραμότσουα
* Τλοκουένγκ

## Πόλεις
# Ραμότσουα - 21.601
# Τλοκουένγκ - 21.133
# Ότσε - 5.192
# Μογκομπάνε - 2.053

## Δείτε επίσης
* Περιφέρειες της Μποτσουάνα
Πανελλήνιο πρωτάθλημα στίβου ανδρών 1991

Το **77ο [[Πανελλήνιο πρωτάθλημα στίβου ανδρών]] [[1991]]** διεξήχθη στο Στάδιο Γεώργιος Καραϊσκάκης στο Νέο Φάληρο μαζί με το αντίστοιχο πανελλήνιο πρωτάθλημα στίβου γυναικών 1991.

Το πρωτάθλημα μαραθωνίου διεξήχθη στην κλασική διαδρομή Μαραθώνας-Παναθηναϊκό Στάδιο παράλληλα με τον Διεθνή Μαραθώνιο στη μνήμη "Γρηγόρη Λαμπράκη", στις 13 Οκτωβρίου. Χωριστά διεξήχθησαν, επίσης, τα πρωταθλήματα δεκάθλου και βάδην αλλά τα αποτελέσματά τους υπολογίστηκαν στη βαθμολογία.

Στη μάχη της βαθμολογίας επικράτησε με σχετική άνεση ο **[[Πανελλήνιος Γ.Σ.]]**, διακόπτοντας την διετή κυριαρχία του Παναθηναϊκού. Δεύτερος ήταν ο Ηρακλής με διαφορά 50β.

## Αποτελέσματα

### Οι νικητές
 

### Βαθμολογία

Συνολικά βαθμολογήθηκαν 56 σύλλογοι.

## Πηγές
* *Ματιές στα Σπορ*, Ιανουάριος 1992
* Ηρακλής Αθανασόπουλος, *Μαραθώνιος & Μαραθώνας*, Αθήνα 2010, σσ. 219-220 και 278-279
* GREEK CHAMPIONSHIPS.

### Αναφορές


Ανδρων
Κατηγορία:Στίβος το 1991
Κατηγορία:Διοργανώσεις στίβου στην Αθήνα
Σλαβοελληνολατινική Ακαδημία

Η **Σλαβο-ελληνο-λατινική Ακαδημία** (), όπως ονομάζονταν αρχικά, είναι το πρώτο χρονολογικά ανώτατο δημόσιο εκπαιδευτικό ίδρυμα της Μόσχας.

## Ιστορικό
thumb|left|210px|Το Μοναστήρι Μπογκογιαβλένσκι ήταν ο αρχικός πυρήνας της Ελληνογραικικής Ακαδημίας.
Ιδρύθηκε το 1685με την αρχική ονομασία Σλαβο-ελληνο-λατινική Ακαδημία, με πυρήνα τη σχολή του μοναστηριού Μπογκογιαβλέσκι. Η πρωτοβουλία της ίδρυσής του ανήκει στον πατριάρχη Ιωακείμ (1675-1690).

Τον 17ο αι. στη σχολή διδάσκονταν αρχαία ελληνικά, λατινικά, σλαβικά, θρησκευτικά και διάφορες τέχνες. Στις αρχές του 18ου αι. ο κύκλος των μαθημάτων διευρύνθηκε με τη διδασκαλία της γερμανικής, της γαλλικής, της ιατρικής, της φυσικής και της φιλοσοφίας. Το 1701 η σχολή μετονομάστηκε σε *Σλαβολατινική Ακαδημία* και το 1775 έλαβε την ονομασία Σλαβοελληνολατινική Ακαδημία. Μετά την ίδρυση όμως πανεπιστημίων στην Αγία Πετρούπολη (1725) και στη Μόσχα (1755) η Σλαβοελληνολατινική Ακαδημία έγινε ανώτατη ιερατική Σχολή. Σήμερα οριστικά ονομάζεται Θεολογική Ακαδημία.

## Αποφοιτήσαντες που διακρίθηκαν
Στη Σλαβοελληνολατινική Ακαδημία φοιτούσαν Ρώσοι, Ουκρανοί,  Λευκορώσοι, Έλληνες και Γεωργιανοί. Από τη σχολή αυτή αποφοίτησαν μερικές από τις μεγαλύτερες φυσιογνωμίες του ρωσικού πολιτισμού του 17ου και 18ου αι., ανάμεσα στους οποίους ο Μιχαήλ Λομονόσοφ και πολλοί ορθόδοξοι κληρικοί.

## Παραπομπές


## Βιβλιογραφία
*Nicik B.M., Η Σλαβο-ελληνο-λατινική Ακαδημία και ο ρόλος της στην ανάπτυξη της ρωσικής φιλοσοφίας του 17ου και 18ου αι., 1987  

## Εξωτερικοί σύνδεσμοι

*Official Website of Moscow Theological Academy Επίσημη ιστοσελίδα της Θεολογικής Ακαδημίας της Μόσχας

Κατηγορία:Εκπαιδευτικά ιδρύματα
Κατηγορία:Πολιτισμός στη Μόσχα
Ms. Chocolate

Το "**Ms. Chocolate**" είναι το πρώτο επίσημο σινγκλ από το άλμπουμ του 2010 *[[Crunk Rock]]* του  Lil Jon. Το τραγούδι διαθέτει τους τραγουδιστές  R. Kelly και Mario.

## Background & Κυκλοφορία
Στις 2006 Ιουνίου, ο Lil Jon ανακοίνωσε ότι σχεδίασε να περιέχει συνεργασίες με τους R. Kelly και Mario σε ένα σινγκλ.
Το τραγούδι κυκλοφόρησε στο iTunes στις 30 Μαρτίου του 2010, μόλις λίγες μέρες μετά την πρεμιέρα του στο MySpace.

Ο Lil Jon δήλωσε ότι κουράστηκενα ακούει εγκώμια για κορίτσια με ανοιχτόχρωμο δέρμα και αφιέρωσε ένα τραγούδι στα μελαχροινά ή "σοκολατένια" κορίτσια.

## Βίντεο κλιπ
Το βίντεο κλιπ έκανε πρεμιέρα στις 10 Μαϊού, γυρίστηκε στην πόλη Κολόμπους στην πολιτεία Οχάιο.

## Charts

## Παραπομπές


Κατηγορία:Τραγούδια γραμμένα από τον Lil Jon
Κατηγορία:Τραγούδια του Lil Jon
Κατηγορία:Singles του 2010
Κατηγορία:Τραγούδια του 2010
Τλοκουένγκ

Η **Τλοκουένγκ** (σετσουάνα: Tlokweng) είναι μια πόλη της Μποτσουάνα. Είναι ο δεύτερος μεγαλύτερος οικισμός της Νοτιοανατολικής περιφέρειας και η πρωτεύουσα της επαρχίας Τλοκουένγκ. Έχει πληθυσμό 21.133 κατοίκων (2001). Βρίσκεται στην Έρημο Καλαχάρι.

## Δείτε επίσης
* Κατάλογος πόλεων της Μποτσουάνα

Κατηγορία:Πόλεις της Μποτσουάνα
Κατηγορία:Νοτιοανατολική Περιφέρεια (Μποτσουάνα)
Μογκομπάνε

Η **Μογκομπάνε** (σετσουάνα: Mogobane) είναι ένα χωριό της Μποτσουάνα. Είναι ο τρίτος μεγαλύτερος οικισμός της Νοτιοανατολικής περιφέρειας. Έχει πληθυσμό 2.053κατοίκων (2001). Βρίσκεται στην Έρημο Καλαχάρι.

## Δείτε επίσης
* Κατάλογος πόλεων της Μποτσουάνα

## Παραπομπές


Κατηγορία:Πόλεις της Μποτσουάνα
Κατηγορία:Νοτιοανατολική Περιφέρεια (Μποτσουάνα)
Πανελλήνιο πρωτάθλημα στίβου γυναικών 1991

Το **56ο [[Πανελλήνιο πρωτάθλημα στίβου γυναικών]] 1991** διεξήχθη στο Ολυμπιακό Στάδιο Αθήνας μαζί με το αντίστοιχο πανελλήνιο πρωτάθλημα στίβου ανδρών 1991. Το πρωτάθλημα μαραθωνίου διεξήχθη στις 13 Οκτωβρίου στην κλασική διαδρομή Μαραθώνας-Παναθηναϊκό Στάδιο παράλληλα με τον Διεθνή Μαραθώνιο στη μνήμη "Γρηγόρη Λαμπράκη". Χωριστά διεξήχθησαν, επίσης, τα πρωταθλήματα επτάθλου και βάδην αλλά τα αποτελέσματά τους υπολογίστηκαν στη βαθμολογία.

Πρωταθλητής σύλλογος αναδείχθηκε ο **[[Γυμναστικός Σύλλογος Θεσσαλονίκης «ο Ηρακλής»|Ηρακλής Θεσσαλονίκης]]** για πρώτη φορά στην ιστορία του γυναικείου πρωταθλήματος, διακόπτοντας το επταετές σερί του Πανελλήνιου.

## Τα αποτελέσματα

### Οι νικήτριες

### Βαθμολογία

Συνολικά βαθμολογήθηκαν 47 σωματεία.

## Πηγές
*"Ματιές στα Σπορ", Ιανουάριος 1992.
*Ηρακλής Αθανασόπουλος, "Μαραθώνιος & Μαραθώνας", Αθήνα 2010, σσ. 219-220 και 278-279.
*GREEK CHAMPIONSHIPS.
### Αναφορές



Γυναικων
Κατηγορία:Στίβος το 1991
Κατηγορία:Διοργανώσεις στίβου στην Αθήνα
Επαρχία Ραμότσουα

Η **Επαρχία Ραμότσουα** (Ramotswa) είναι μια επαρχία της Νοτιοανατολικής Περιφέρειας στη Μποτσουάνα. Πρωτεύουσα είναι η Ραμότσουα.

## Δείτε επίσης
* Επαρχίες της Μποτσουάνα

Κατηγορία:Επαρχίες της Μποτσουάνα
Κατηγορία:Νοτιοανατολική Περιφέρεια (Μποτσουάνα)
Πανελλήνιο πρωτάθλημα στίβου ανδρών 1992

Το **78ο [[Πανελλήνιο πρωτάθλημα στίβου ανδρών]] 1992** διεξήχθη στο Ολυμπιακό Στάδιο Αθήνας μαζί με το αντίστοιχο πανελλήνιο πρωτάθλημα στίβου γυναικών 1992.

## Λεπτομέρειες

Οι πανελλήνιοι αγώνες του 1992 υπήρξαν από τους πιο επιτυχημένους της περιόδου εκείνης, αφού επιτεύχθηκαν εντυπωσιακά ρεκόρ, μεταξύ των οποίων ένα παγκόσμιο ρεκόρ εφήβων (και πανελλήνιο ανδρών) στον ακοντισμό από τον Κώστα Γκατσιούδη με 80,30μ. Επίσης, δύο παγκοσμίου επιπέδου πανελλήνια ρεκόρ: στο ύψος με 2,36 από τον Λάμπρο Παπακώστα και στο επί κοντώ με 5,52 από τον Χρήστο Παλλάκη και αρκετές διεθνούς επιπέδου επιδόσεις, όπως: 8,15 στο μήκος από τον Κώστα Κουκουδήμο, 49.74 στα 400 μέτρα με εμπόδια από τον Θανάση Καλογιάννη και 20.88 στα 200 μέτρα από τον Θωμά Σμπώκο.

Το πρωτάθλημα μαραθωνίου διεξήχθη στην Καστοριά στις 12 Απριλίου. Χωριστά διεξήχθησαν, επίσης, τα πρωταθλήματα δεκάθλου και βάδην αλλά τα αποτελέσματά τους υπολογίστηκαν στη βαθμολογία.

Στη μάχη της βαθμολογίας επικράτησε με άνεση ο *[[Πανελλήνιος Γ.Σ.]]* με διαφορά 62 βαθμών από τον δεύτερο *[[Παναθηναϊκός (στίβος)|Παναθηναϊκό]]*. Παράλληλα, έκανε το "νταμπλ", αφού κατέκτησε και το γυναικείο πρωτάθλημα.

## Αποτελέσματα

### Οι νικητές

### Βαθμολογία

Συνολικά βαθμολογήθηκαν 59 σύλλογοι.

## Σημειώσεις


## Πηγές
* "Ματιές στα Σπορ", Ιανουάριος 1993.
* Ηρακλής Αθανασόπουλος, "Μαραθώνιος & Μαραθώνας", Αθήνα 2010, σ. 248.
* GREEK CHAMPIONSHIPS.

Ανδρων
Κατηγορία:Στίβος το 1992
Κατηγορία:Διοργανώσεις στίβου στην Αθήνα
Πανελλήνιο πρωτάθλημα στίβου γυναικών 1992

Το **57ο [[Πανελλήνιο πρωτάθλημα στίβου γυναικών]] 1992** διεξήχθη στο Ολυμπιακό Στάδιο Αθήνας μαζί με το αντίστοιχο πανελλήνιο πρωτάθλημα στίβου ανδρών 1992.

## Λεπτομέρειες
Οι πανελλήνιοι αγώνες του 1992 υπήρξαν από τους πιο επιτυχημένους της περιόδου εκείνης, αφού επιτεύχθηκαν επιδόσεις διεθνούς επιπέδου, όπως: 1,92 στο ύψος από την Μπακογιάννη, 6,50 στο μήκος από την Ξάνθου και το πανελλήνιο ρεκόρ επτάθλου από την Κουρλή.

Το πρωτάθλημα μαραθωνίου διεξήχθη στην Καστοριά στις 12 Απριλίου. Χωριστά διεξήχθησαν, επίσης, τα πρωταθλήματα επτάθλου και βάδην αλλά τα αποτελέσματά τους υπολογίστηκαν στη βαθμολογία.

Πρωταθλητής σύλλογος αναδείχθηκε ο **[[Πανελλήνιος Γ.Σ.]]** για 15η φορά, έπειτα από συναρπαστική μάχη με τον Ηρακλή Θ., ο οποίος έμεινε δεύτερος με διαφορά μόλις τριών βαθμών. Παράλληλα, έκανε το "νταμπλ", αφού κατέκτησε και το ανδρικό πρωτάθλημα.

## Τα αποτελέσματα

### Οι νικήτριες

### Βαθμολογία

Συνολικά βαθμολογήθηκαν 52 σωματεία.

## Πηγές
*"Ματιές στα Σπορ", Ιανουάριος 1993.
*Ηρακλής Αθανασόπουλος, "Μαραθώνιος & Μαραθώνας", Αθήνα 2010, σ. 248.
*GREEK CHAMPIONSHIPS.
### Αναφορές



Γυναικων
Κατηγορία:Στίβος το 1992
Κατηγορία:Διοργανώσεις στίβου στην Αθήνα
Τζανσού Ντερέ

Η **Τζανσού Ντερέ** (τουρκικά: *Cansu Dere*, γενν.14 Οκτωβρίου 1980) είναι Τούρκισσα ηθοποιός, παρουσιάστρια και πρώην μοντέλο. Το 2000 στέφθηκε Μις Τουρκία.

## Βιογραφία

### Πρώτα Χρόνια
Γεννήθηκε στις 14 Οκτωβρίου 1980 στην Άγκυρα αλλά μεγάλωσε στη Σμύρνη, από όπου και κατάγεται. Έχει σπουδάσει Αρχαιολογία στο Πανεπιστήμιο της Κωνσταντινούπολης.

### Καριέρα
Παράλληλα με τις σπουδές της, σε ηλικία είκοσι ετών, έλαβε μέρος στα τουρκικά καλλιστεία, όπου στέφθηκε Μις Τουρκία 2000. Έπειτα, ξεκίνησε να εργάζεται επαγγελματικά ως μοντέλο, κάνοντας κυρίως φωτογραφίσεις για περιοδικά ενώ για μια χρονιά (2002-2003), έζησε στο Παρίσι, συμμετέχοντας σε επιδείξεις μόδας αλλά και φωτογραφίσεις.

Το 2004, μετά την επιστροφή της στη Τουρκία, ανέλαβε την παρουσίαση της εκπομπής «Lifestyle Moda» ενώ παράλληλα έκανε και το ντεμπούτο της ως ηθοποιός, μέσα από τη σειρά «Metro Palas», σε σκηνοθεσία της . Το 2005, παρουσίασε την εκπομπή «N Moda» καθώς επίσης έπαιξε στις σειρές «Alacanarlik» και «Güz Yangini». Το 2006, έκανε το κινηματογραφικό της ντεμπούτο με την ταινία «Son Osmanli Yandim Ali». Την ίδια χρονιά, συμμετείχε στη τηλεταινία «Kabuslar Evi» και πήρε τον πρωταγωνιστικό ρόλο της Σιλά Γκεντζό στη σειρά «Sila», έπειτα από οντισιόν. Η σειρά ολοκληρώθηκε σε δύο σεζόν και λόγω της μεγάλης επιτυχίας, προβλήθηκε σε αρκετές χώρες εκτός Τουρκίας.

Το 2009, έπαιξε στις ταινίες «Aci Ask» και «Casus Kizlar» ενώ την ίδια χρονιά, ξεκίνησε να πρωταγωνιστεί ως Εϊσάν, στη σειρά «Ezel», η οποία ολοκληρώθηκε σε δύο σεζόν και προβλήθηκε επίσης σε αρκετές χώρες εκτός Τουρκίας. Ενδιάμεσα, έκανε ένα μικρό πέρασμα από τη σειρά«Atlin Kizar» και έπαιξε στην ταινία «Yahsi Bati». Το 2011, συμμετείχε στις ταινίες «Behzat Ç. Seni Kalbime Gömdüm» και «El Yazisi».

Το 2012, συμμετείχε για μερικά επεισόδια στη σειρά εποχής «Muhteşem Yüzyıl» όπου συνεργάστηκε με τους Χαλίτ Εργκέντς και Μεριέμ Ουζερλί. Την ίδια χρονιά, ξεκίνησε συνεργασία με την τουρκική L' Oreal Paris και ήταν το κεντρικό τους πρόσωπο για βαφή μαλλιών. Τη σεζόν 2016-2017 πρωταγωνίστησε στη σειρά «Anne» ως Ζεϊνέπ Γκιουνές, το 2018, πρωταγωνίστησε στη σειρά «Şahsiyet» ως Νεβρά, το 2019 στη σειρά «Ferhat ile Sirin» ως Μπανού Κάραλι και τις σεζόν 2020-22 στη σειρά «Sadakatsiz» ως Ασίγια Αρσλάν.

Καθ' όλη τη πορεία της στο χώρο του θεάματος, έχει φωτογραφηθεί για τα εξώφυλλα των διεθνών περιοδικών (στη τουρκική εκδοχή τους) όπως "InStyle", "Harper's Bazaar", "Marie Claire", "Elle", "GQ" και "Women's Health".

## Φιλμογραφία

### Τηλεόραση

### Κινηματογράφος

### Διαδίκτυο

## Παραπομπές


## Εξωτερικοί σύνδεσμοι

* Επίσημη Ιστοσελίδα της Τζανσού Ντερέ 
* Cansu Dere at the Internet Movie Database http://www.imdb.com/name/nm1754048/

Κατηγορία:Τούρκισσες ηθοποιοί
Κατηγορία:Τούρκισσες μοντέλα
Ωχρά Σπειροχαίτη (συγκρότημα)

Οι **Ωχρά Σπειροχαίτη** ήταν αναρχικό ροκ συγκρότημα απο την Αθήνα.

## Σύντομη ιστορία του συγκροτήματος
Το συγκρότημα δημιουργήθηκε το 1987 και διαλύθηκε το Μάρτιο του 2011. Έγραφε δικά του τραγούδια αλλά μελοποίησε και αρκετά ποιήματα. Το συγκρότημα κινήθηκε πάνω σε έναν αντιεμπορικό άξονα, αφού ποτέ δεν αποδέχθηκε προβολή από κανένα ΜΜΕ. Παράλληλα, δεν πούλησε ποτέ κάποιο από τα CD, αλλά τα διένειμε δωρεάν, πιστεύοντας σε μια κοινωνία χωρίς χρηματικά ανταλλάγματα. Το συγκρότημα διαλύθηκε τον Μάρτιο του 2011, με μία ανακοίνωση που εξηγούσε τους λόγους του τέλους του συγκροτήματος. 

## Μέλη
Τα μέλη της μπάντας ήταν οι:
* Βλάσης (κιθάρα και ακορντεόν), 
* Κώστας (φωνή και κιθάρα),
* Μανώλης (τύμπανα),
* Παναγιώτης (βιολί),
* Χάρης (μπάσο).

## Συναυλίες

Το συγκρότημα, όλα τα χρόνια δράσης του, συμμετείχε σε πολλές συναυλίες, κυρίως σε αυτόνομους χώρους και καταλήψεις, όπως η Υφανέτ, αλλά και σε αρκετά πανεπιστήμια, χωρίς ποτέ να έχει εισιτήριο, για καθαρά ιδεολογικούς λόγους. Μέσα από τη μουσική του, προσπάθησε να στείλει μηνύματα αλληλεγγύης και ειρήνης στον κόσμο και να δείξει τον δρόμο σε μια πιο ανθρώπινη κοινωνία, χωρίς ρατσισμό και διακρίσεις. Χαρακτηριστικό είναι και το λεξικό όρων το οποίο έχει γράψει, με έντονο ανθρωπιστικό αλλά και επαναστατικό χαρακτήρα.

## Δισκογραφία
Το συγκρότημα έκανε συνολικά τέσσερις κυκλοφορίες .

* **Ωχρά σπειροχαίτη, πρώτος δίσκος 1997**

# Εσωτερική διαδρομή
# Βαρκαρόλα
# Αθήνα
# Στο χωριό πριν το γλέντι
# Ορέστης
# Ρέκβιεμ για το Νίκο
# Μπροστά στην πύλη
# Εθνικά ιδεώδη
# Μπαλάντα για μια λυπημένη χώρα
# Δειλινό νοτισμένο
# Κιθάρες
# Θα φύγω μια μέρα
# Περιθώριο
# Διάβασε Με Απ´την Αρχή
# Δερβίσης
# Αλβανικό
# Καπετάν Σαφάκας
# Ίων

* **Πρόβα 1998**

# Μόνο σε μένα
# Bayerland
# Κάποιος
# Η μοναξιά του Δημόκριτου
# Απλά και μόνο αληθινά
# Πρόσκληση στον ηγεμόνα
# Να γαληνεύεις καθώς τραντάζεσαι
# Κούφιοι άνθρωποι
# Το τραγούδι της Μαρίας Νεφέλης
# Ναγκασάκι
# Θεραπευτική αγωγή
# Cannon song

* **Ωχρά σπειροχαίτη, δεύτερος δίσκος 2002**

# Φωνές από άχυρο
# Να γαληνεύεις
# Κάποιος
# Το τραγούδι της Μαρίας Νεφέλης
# Ναγκασάκι
# Το τραγούδι των κανονιών
# Θεραπευτική αγωγή
# Οι κούφιοι άνθρωποι
# Με λες επίθεση
# Μόνο σε σένα

* **Ωχρά σπειροχαίτη 2010**

# Τα χρώματα
# Mondus Vivendi
# Η πομπή
# Είπα να ζω
# Προσχέδια για τη Μακρόνησο I
# Προσχέδια για τη Μακρόνησο ΙΙ
# Προσχέδια για τη Μακρόνησο ΙΙΙ
# Του Μπαρμπα-Γιάννη Τ.

## Συμμετοχές
* Ροκ Ιστορίες nο.2, (Underground tapes, 1999)

* Συντεχνίαπλην, 2002

* Σπάνια Υπόγεια Ελληνικά Σχήματα, 2004

* Ήχοι της Εξέγερσης, 2008

* Συντεχνίαπλην στο Μίξερ, 2010

## Κείμενα

Πέρα από τα τραγούδια του συγκροτήματος, στο έργο του μπορούμε να συγκαταλέξουμε και ορισμένα κείμενα, με έντονο ιδεολογικό χαρακτήρα.

* μικρό λεξικό γνωστών-αγνώστων όρων
* νέες "οδηγίες" για τον εμπορευματικό άνθρωπο
* μικρό μανιφέστο
* εγώ η Ουλρίκε Μάινχοφ καταγγέλω 

## Παραπομπές


Κατηγορία:Ελληνικά rock συγκροτήματα
Πανελλήνιο πρωτάθλημα στίβου ανδρών 1993

Το **79ο [[Πανελλήνιο πρωτάθλημα στίβου ανδρών]] 1993** διεξήχθη στο Ολυμπιακό Στάδιο Αθήνας μαζί με το αντίστοιχο πανελλήνιο πρωτάθλημα στίβου γυναικών 1993.

Το πρωτάθλημα μαραθωνίου διεξήχθη στην κλασική διαδρομή Μαραθώνας-Παναθηναϊκό Στάδιο παράλληλα με τον Διεθνή Μαραθώνιο στη μνήμη "Γρηγόρη Λαμπράκη", στις 24 Οκτωβρίου. Χωριστά διεξήχθησαν, επίσης, τα πρωταθλήματα δεκάθλου και 20 χλμ βάδην (δεν έγιναν τα 50 χλμ) αλλά τα αποτελέσματά τους υπολογίστηκαν στη βαθμολογία.

Στη μάχη της βαθμολογίας επικράτησε με άνεση ο **[[Πανελλήνιος Γ.Σ.]]** με διαφορά 60β. από τον δεύτερο Παναθηναϊκό. Παράλληλα, έκανε το "νταμπλ", αφού κατέκτησε και το γυναικείο πρωτάθλημα.

## Αποτελέσματα

### Οι νικητές

### Βαθμολογία

Συνολικά βαθμολογήθηκαν 55 σύλλογοι.

## Πηγές
*"Ματιές στα Σπορ", Ιανουάριος 1994.
*Ηρακλής Αθανασόπουλος, "Μαραθώνιος & Μαραθώνας", Αθήνα 2010, σσ. 220-221 και 281-282.
*GREEK CHAMPIONSHIPS.

### Αναφορές



Ανδρων
Κατηγορία:Στίβος το 1993
Κατηγορία:Διοργανώσεις στίβου στην Αθήνα
Αχυρά Αιτωλοακαρνανίας

Τα **Αχυρά** είναι ορεινός οικισμός, σε υψόμετρο 500 μέτρων, στην περιφερειακή ενότητα Αιτωλοακαρνανίας.

## Ιστορικά στοιχεία
Ο παλαιός οικισμός (Παλαιά Αχυρά) είχε μείνει ακατοίκητος μετά από σφοδρές κατολισθήσεις και οι κάτοικοι μετεγκαταστάθηκαν στην Κατούνα, σε γειτονιά που, επίσης, λέγεται Αχυρά. Ο σημερινός οικισμός προήλθε το 1985 μετά από απόφαση του δήμου Κατούνας. Σύμφωνα με την απογραφή του 2011, απογράφησαν 117 κάτοικοι, ενώ με την απογραφή του 2001 ήταν 88. Το παλιό χωριό βρίσκεται στο δυτικό τμήμα του νομού, στην πρώην επαρχία Ξηρομέρου, στις ανατολικές πλαγιές των Ακαρνανικών ορέων, σε απόσταση 46 χλμ. ΝΑ. από τη Βόνιτσα και 51 χλμ. ΒΔ. από το Αγρίνιο. Στα ανατολικά έχει απομείνει ως ενοριακός ναός το παλιό καθολικό της μονής της Παναγιάς της Αχυριάτισσας (του 1833) με όμορφο ξυλόγλυπτο τέμπλο. Ως οικισμός αναφέρεται επίσημα το 1836 να προσαρτάται στον τότε δήμο Εχίνου αν και η τοπική παράδοση αναφέρει ότι κτίστηκε πριν το 1521, με προστάτιδα την θαυματουργή Παναγία των Αχυρών. Η περιοχή είναι γνωστή για τα πάρα πολλά νερά που αναβλύζουν και που είναι αιτία να έχουν ξεκινήσει έργα από τα τέλη της δεκαετίας του 1990 έργα κατασκευής φράγματος.

Σύμφωνα με το σχέδιο Καλλικράτης αποτελεί την Τοπική Κοινότητα Αχυρών που ανήκει στη Δημοτική Ενότητα Μεδεώνος του Δήμου Ακτίου - Βόνιτσας. Η κοινότητα είναι χαρακτηρισμένη ως αγροτικός ορεινός οικισμός, με έκταση 21,207 χμ² (2011).

## Πληθυσμός

## Εξωτερικοί σύνδεσμοι

* Αχυρά Αιτωλοακαρνανίας - Ξηρομέρου στο https://www.youtube.com
* Αχυρά Ξηρομέρου Ένα ταξίδι στον χρόνο από τον ιστότοπο https://lefkadaonline.gr 

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ακτίου - Βόνιτσας